- Hindi News
- National
- सीआईसी का आदेश मोदी के पासपोर्ट से जुड़े दस्तावेज निजी जानकारी हैं, सार्वजनिक नहीं होंगे
सीआईसी का आदेश- मोदी के पासपोर्ट से जुड़े दस्तावेज निजी जानकारी हैं, सार्वजनिक नहीं होंगे
पासपाेर्टबनवाने के लिए प्रधानमंत्री नरेंद्र मोदी द्वारा दिए गए दस्तावेज और रिन्यूअल का आवेदन निजी जानकारी हैं। इनका खुलासा नहीं कर सकते हैं। यह फैसला केंद्रीय सूचना आयोग (सीआईसी) ने दिया है। गुजरात कांग्रेस के सदस्य जीएम चौहान ने आरटीआई के तहत मोदी द्वारा पासपोर्ट बनवाने के लिए जमा दस्तावेजों की कॉपी मांगी थी। साथ ही रिन्यूअल के आवेदन भी मांगे थे। पासपोर्ट कार्यालय ने उनका आवेदन ठुकरा दिया था।
इसके बाद मामला सीआईसी पहुंचा। मुख्य सूचना आयुक्त आरके माथुर ने फैसले में कहा कि चौहान यह नहीं बता पाए कि इस निजी जानकारी के खुलासे में व्यापक जनहित क्या है। उनकी इस दलील में कोई दम नहीं कि मोदी एक सार्वजनिक व्यक्ति हैं, लिहाजा उनसे जुड़ी जानकारी उजागर की जा सकती है।
tgl_Latn sot_Latn hin_Deva hin_Deva hin_Deva hin_Deva